Ṭhitañāṇo bhikkhu

pisi
Ṭhitañāṇa Cārumayo ([hääldus: thitanjaana tšaarumajoo]; kodanikunimega Andrus Kahn, sündinud 24. märtsil 1971 Tartus) on Eesti esimene theravaada traditsiooni järgiv Buddha munk ehk bhikkhu. Ta on Eesti Theeravaada Sangha asutaja ja juht,  Eesti Theeravaada Sangha kloostri asutaja ja peamunk, Aegna saarel asuva WDS Aegna Meelearenduskeskuse asutaja ja juht ning Dhammavinaja Instituudi asutaja ja direktor.

Andrus Kahn pühitseti Buddha mungaks 2014. aastal Wat Hatai Nareshi templis Tais ja tema nimeks sai Ṭhitañāṇa Cārumayo koos tiitliga "Auväärne" (paali keeles: bhante).

Ta on avaldanud ligi 50 psühholoogia- ja budismialast artiklit nii eesti kui ka inglise keeles ning praktilisi käsiraamatuid. Ta on Buddha õpetust tutvustavate kirjutiste ja raamatute, sh Eesti esimese buddhaliku lasteraamatu "Siddhatthast Buddhaks" autor.

 Haridus 

Aastatel 1991–1993 õppis Andrus Kahn Tallinna Tervishoiu Kõrgkoolis, millele järgnesid 1997–2001 psühholoogiaõpingud Tartu Ülikoolis. Ta jätkas psühholoogiaalaste teadmiste täiendamist Pärnus asuvas Eesti NLP Instituudis, kus omandas aastatel 2004–2005 neurolingvistilise programmeerimise (NLP) praktiku (NLP Practitioner) ja 2006–2007 NLP meistri (NLP Master) diplomi.

Aastatel 2004–2005 läbis ta Stern Koolituses suhtlemis- ja motivatsioonitreeneri väljaõppe ning jätkas 2005–2008 erialast täiendamist Prantsuse Hüpnoteraapia Assotsiatsiooni (Association Française d'Hypnose (AFHyp))Association Française d'Hypnose ja Jauno Psühholoogia Keskuse (Jauno Psiholoģiju Centrs Riias) koostöös korraldatud hüpno- ja psühhoterapeutide väljaõppes.

Aastatel 2012–2015 õppis ta Bangkokis asuvas Mahachulalongkornrajavidyalaya ülikoolis buddholoogiat (Buddhist Studies). Pärast magistrikraadi omandamist jätkas ta aastal 2015 budoloogia õpinguid sama ülikooli doktorantuuris.

Aastal 2020 kaitses ta edukalt dissertatsiooni teemal "Kasiṇa Bhāvanā Theory and Practice In Theravada School: A Case Study" ning omandas filosoofiadoktori (PhD) kraadi. Õpingute ajal töötas ta samas ülikoolis 5 aastat õppejõuna.

Aastal 2023 esindas ta Eestit Jaapanis toimunud "Kaheksandal Ülemaailmsel Budistlikul Tippkohtumisel".Auväärne Ṭhitañāṇo bhikkhu Jaapanis "Kaheksandal Ülemaailmsel Budistlikul Tippkohtumisel" 2023 aastal.Auväärne Ṭhitañāṇo bhikkhu Jaapanis "Kaheksanda Ülemaailmse Budistliku Tippkohtumise" tseremoonial.

 Töökäik 
 2005–2008 treener-koolitaja arendusettevõttes Stern Koolitus, kus tema koolitusvaldkondadeks olid enesejuhtimine, esinemisoskused, liidrikäitumine, klienditeenindus, läbirääkimisoskuste treening, meeskonna- ja koostöötreening, vägivallatu suhtlemine, nõustamine ja mentorlus, valetamise avastamise psühholoogia ja koolitajakoolitus.

Sterni Erakoolis (Stern Koolituse allasutuses) oli Andrus Kahn aastaste väljaõppekursuste "Suhtlemis- ja motivatsioonitreenerite väljaõpe", "Praktilise psühholoogia kursus juhtidele" ja "Neurolingvistilise programmeerimise (NLP) põhikursus" juhtivaks treener-koolitajaks.

 2014–2019 Mahachulalongkornrajavidyalaya Ülikooli õppejõud (vastutav lektor ainetes "Budism ja majandus", "Budism ja ökoloogia", "Inimene ja ühiskond" ning "Elu ja psühholoogia")
 2015. aastast Eesti Theravaada Sangha juht.
 2016. aastast Aegna saarele rahvusvahelise mõtlus- ja arenduskeskuse rajamine koostöös Wat Phra That Doi Suthepiga. Õpetab budoloogiat, meditatsiooni ja keskendumist.
 2023 aastast Dhammavinaya Instituudi juht.

 Raamatud 
 2017, "Siddhatthast Buddhaks", Eesti Theravaada Sangha, Tallinn, ISBN 978-9949-81-777-1.
 2018, "Virgumise tee – nii nagu õpetas Buddha", Eesti Theravaada Sangha, Tallinn, ISBN 978-9949-81-894-5.
 2019, "Meditation – As Taught by the Buddha", Eesti Theravaada Sangha, Bangkok, ISBN 978-9949-01-700-3.
 2020, "Kasiṇa Meditation", Eesti Theravaada Sangha, Bangkok, ISBN  978-9949-01-776-8.
 2021, "Meelerahu ja teadlikkuse loomine ning arendamine", Eesti Theravaada Sangha, Tallinn, ISBN 978-9916-9624-2-8, ISBN 978-9916-9624-1-1
 2022, "Puudža. Austusavaldused", Eesti Theravaada Sangha, Aegna, ISBN 978-9916-9624-5-9.
 2024, "Dhammavärsid (Dhammapadapāḷi)", Eesti Theeravaada Sangha Klooster ja Buddhavacana tõlkeprojekt, Aegna, ISBN 978-9916-9302-0-5.

 Käsiraamatud 
 2007, (kaasautor), Äripäeva Käsiraamatud, "Koolitus- ja arenduskäsiraamat".
 2005, (kaasautorid: Pirko Tõugu, Liisa Raudsepp) ja Stern Erakool, "Suhtlemisoskused. Koolitaja praktiline käsiraamat" (ettevõttesiseseks kasutamiseks mõeldud koolitaja käsiraamat).
 2005, (kaasautorid: Pirko Tõugu, Liisa Raudsepp), Stern Koolitus, "Enesekehtestamine. Koolitaja praktiline käsiraamat (ettevõttesiseseks kasutamiseks mõeldud koolitaja käsiraamat).
 2004, Stern Koolitus, "Koolitamise tehnoloogia ja metodoloogia. Koolitaja praktiline käsiraamat" (ettevõttesiseseks kasutamiseks mõeldud koolitaja käsiraamat). 

 Biograafiline veste 
Martti Kalda koostatud raamat "Erakuelu" räägib Auväärse Ṭhitañāṇa kogemustest, mis mängisid olulist rolli tema Buddha mungaks saamisel.

 Viited 

 Välislingid 
 Munk: ära otsi elu mõtet, vaid mõtle, kuidas oma elu mõtestada Intervjuu ETV saates "Tõuse ja sära", etv.err.ee, 28. september 2014

Kategooria:Eesti budistlikud vaimulikud
Kategooria:Buda mungad
Kategooria:Sündinud 1971